**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.06.2020, ora 08.00 – 16.06.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 16.06.2020, ora 07.00**

**RÂURI**

Debitele au fost, în general, în creştere, ca urmare a precipitaţiilor căzute în interval şi propagării.

Scurgeri importante pe versanţi, torenţi şi pâraie, viituri rapide cu efecte de inundații locale și creșteri semnificative de niveluri și debite cu depășirea **COTELOR DE APĂRARE** s-au produs pe unele râuri mici din zonele de deal și munte din majoritatea țării datorită precipitațiilor de scurtă durată cu caracter torențial cazute în interval.

Se situează peste **COTELE DE ATENȚIE** râurile la stațiile hidrometrice: Niraj – Cinta (370+4)-Jud. MS, Felmer – Felmer (200+15)-Jud. Brașov, Prut – Oroftiana (370+60), Radauti Prut – Prut (290+118)

În interval s-au situat peste **COTELE DE ATENȚIE** râurile la stațiile hidrometrice: Sălăuța – Romuli (80+10)-Jud. Valea Albă – Boinești Sud (250+24)–Jud. SM, Sașa – Poieni (50+24)-jud.TM, Niraj – Miercurea Nirajului (175+93), Târnava Mică – Târnăveni (250+17)–Jud. MS, Teslui – Teslui (250+56), Brătia – Bălilești (120+2), Bughia – Bughia de Jos (154+4)–Jud.AG, Homorodu –Sânpaul (250+8), Hodoș – Nicolești (220+10)–Jud.HR.

Debitele se situează, în general, la valori în jurul si peste 100% din normalele lunare.

Este în vigoare **AVERTIZAREA HIDROLOGICĂ** nr. 13 din 15.06.2020.

În interval, au fost emise două **ATENȚIONĂRI HIDROLOGICE** pentru fenomene imediate.

Debitele vor fi, în general, în creştere datorită precipitaţiilor prognozate şi propagării.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundaţii locale și creșteri mai însemnate de niveluri și debite cu posibile depășiri ale **COTELOR DE APĂRARE** pe unele râuri din zonele de deal și de munte, datorită precipitaţiilor torențiale sub formă de aversă, de scurtă durată, însemnate cantitativ prognozate.

Se menține în vigoare **AVERTIZAREA HIDROLOGICĂ** nr. 13 din 15.06.2020.

**DUNĂRE**

Debitul la intrarea în ţară (secţiunea Baziaş) în intervalul 15.06 – 16.06.2020 a fost în creștere, având valoarea de 4700 m3/s, sub media multianuală a lunii iunie (6400 m3/s).

**În aval de Porţile de Fier debitele vor fi în creștere pe sectoarele Gruia – Calafat și Corabia– Tulcea și în scădere la Bechet.**

Debitul la intrarea în ţară (secţiunea Baziaş) va fi în creştere (4900 m3/s).

Pe tot sectorul, în aval de Porţile de Fier, debitele vor fi în creştere.

**2.** **Situația meteorologică în intervalul 15.06.2020, ora 09.00 – 16.06.2020, ora 06.00**

**ÎN ŢARĂ**

Instabilitatea atmosferică s-a menținut temporar accentuată în cea mai mare parte a țării și s-a manifestat pe parcursul zilei și în primele ore ale nopții prin perioade în care s-au semnalat averse, frecvente descărcări electrice și intensificări de scurtă durată ale vântului. Ploile au avut mai ales caracter torențial, iar cantitățile de apă înregistrate în

intervale scurte de timp sau prin acumulare, până la transmiterea acestui raport, au depășit local 20...25 l/mp și pe suprafețe mici 40...50 l/mp. Temperaturile maxime s-au încadrat între 18 grade la Dedulești și 30 de grade la Adjud, iar la ora 06.00, se înregistrau valori termice cuprinse între 13 grade la Întorsura Buzăului și 20 de grade la Sulina. Spre sfârșitul intervalului, pe arii restrânse în zonele joase de relief din sud-estul teritoriului a fost ceață.

Observații: începând de ieri, de la ora 06.00, au fost în vigoare 6 avertizări cod portocaliu(5 emise de CNPM București pentru Muntenia și 1 de SRPV Sibiu) și 6 atenționări cod galben( 3 emise de SRPV Bacău și 2 de SRPV Constanța și 1 de CNPM pentru Muntenia).

**LA BUCUREŞTI**

Vremea s-a menținut în general instabilă, iar valorile termice diurne, în scădere față de ziua anterioară s-au situat ușor sub cele normale datei. Cerul a avut înnorări, iar după orele prânzului au fost perioade cu averse și descărcări electrice. Ploile au avut și caracter torențial, iar cantitățile de apă înregistrate (îndeosebi prin acumulare) au fost de până la 25 l/mp la stația meteorologică Băneasa. Vântul a suflat slab și moderat, cu ușoare intensificări în timpul ploilor. Temperatura maximă a fost de 25 de grade la Afumați și Băneasa și 26 de grade la Filaret, iar la ora 06.00, se înregistrau 16 grade la Băneasa și Filaret și 17 grade la Afumați.

**3. Prognoza meteorologică în intervalul 16.06.2020, ora 09.00 – 17.06.2020, ora 09.00**

**ÎN ŢARĂ**

Instabilitatea atmosferică se va menține accentuată după orele amiezii în cea mai mare parte a țării, dar mai ales în vest, sud-vest, în centru și nord-est, precum și în zonele montane. Vor fi perioade cu înnorări temporar accentuate, averse torențiale, frecvente descărcări electrice, intensificări de scurtă durată ale vântului și, izolat, vijelii și grindină. În intervale scurte de timp sau prin acumulare, cantitățile de apă vor depăși local 25 l/mp și pe arii restrânse 40...50 l/mp. Temperaturile maxime se vor încadra între 21 și 28 de grade, iar cele minime vor fi cuprinse între 11 și 19 grade. Dimineața, în zonele joase de relief în special din sud-est pe suprafețe mici va fi ceață.

**LA BUCUREŞTI**

Vremea va fi în continuare în general instabilă. Instabilitatea atmosferică se va manifesta prin accentuarea temporară a înnorărilor și perioade în care se vor semnala averse, posibil moderate cantitativ, descărcări electrice și intensificări de scurtă durată ale vântului. Temperatura maximă va fi de 25...26 de grade, iar cea minimă de 15...16 grade.

1. ***CALITATEA APELOR***

***Administratia Nationala Apele Romane*** informează că în urma informării primite la Dispecerat ABADL, la data de 14 06 2020 ora 10.39, de la MRCC – ANR, despre apariția unui fenomen de poluare (irizații de hidrocarburi și spumă albă) în dreptul plajei Corbu la 1,4 Mm de tarm, în cursul zilei de 15.06.2020, după survolul aerian efectuat de aeronava OSPREY, reprezentanți ai ANR-MRCC și inspectori din cadrul ABADL, s-au deplasat pentru verificarea în teren a informațiilor și imaginilor transmise la ANR. Deplasarea s-a efectuat la ora 18.00, cu nava APOLLO aparținând ARSVOM. În jurul orei 19.00, s-a constatat prezența pe luciul apei mării, a unei pelicule discontinue de irizații de produs petrolier și, răzleț, mici pelicule de reziduuri petroliere, pe o lățime de aproximativ 50 metri, localizată între Cazino Mamaia și hotel Malibu, la o distanță de cca. 3 km de țărm. S-au efectuat fotografii în coordonatele 44°14’16”N 28°39’50”E. Vom reveni cu informații suplimentare.

1. ***CALITATEA MEDIULUI***
2. **În domeniul aerului**

Nu s-au semnalat evenimente deosebite.

1. **În domeniul solului și vegetației**

Nu s-au semnalat evenimente deosebite.

1. **În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare şi nu s-au semnalat evenimente deosebite. Parametrii constatați la stațiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**DIRECȚIA DE COMUNICARE, TRANSPARENȚĂ ȘI IT**